Xas ulamma, yella-d ahat ubeddel n tmuɣli ɣer wazal n tmeṭṭut di tmetti, maca mazal ur tewweḍ ad temsawi d urgaz di kullec, ama seg tama n yizerfan di tmendawit tazzayrit, neɣ deg tcarɛit (tadeyyanit). Ar ass-a, mazal di tmetti-nneɣ kra tigawin, i d-yettakken lewhi belli mazal tameṭṭut tettwaḥqer, d acu kan mačči am zik. Mazal llant tudrin, ideg seḥǧaben tilawinnsen ɣef yiberraniyen. Mazal llan yimawlan, ur nettak ara i yessi-tsen azal-nsen deg lwert, ladɣa di tudert-nsen.